Denne historie er inspireret af virkelige begivenheder.
Visse karakterer, beskrivelser, hændelser, steder og udtalelser -
- er ændret for dramatikkens skyld.
Dag Hammarskjöld, FN's generalsekretær siden 1953, -
- er en stærk, frygtløs leder. En mand, der har en plan.
Han vil have, at FN skal være et fredsskabende redskab.
Om man er sort eller hvid, rig eller fattig, -
- så insisterer Hammarskjöld på alles ret til frihed.
Han har forhandlet løsladelsen af amerikanske soldater i Kina.
Han har forhindret en verdenskrig ved at løse Suezkrisen.
Nu retter den internationale superstjernediplomat -
- sin opmærksomhed mod afkoloniseringen af Afrika.
Han kræver, at kontinentets oprindelige folk får magten igen.
"Overlad det til Dag", et udtryk Eisenhower opfandt, -
- høres overalt på kloden.
Med store forandringer følger store muligheder.
Intet står i vejen for Afrikas frigørelse.
Bare overlad det til Dag.
Spørgsmål, som holder mig vågen -
- i nattens tyste timer.
Gjorde jeg det rette?
Hvorfor gjorde jeg, som jeg gjorde?
At tage de samme skridt igen, -
- udtale samme ord, -
- uden at finde svaret.
At bede til, at ens ensomhed -
- kan anspore en til at finde noget at leve for.
Noget, der er stort nok til at dø for.
LANDSBYEN BALUBAN KATANGA-REGIONEN, CONGO
Godmorgen, hr. Hammarskjöld.
- Er det en god morgen? - Det er det.
De er på forsiden.
- Morgenmaden er klar. - Tak.
DAG HAMMARSKJÖLD ERKLÆRER KRIG MOD KOLONIALISME
Tak.
- Godmorgen, Bill. - Godmorgen.
Hr. Ranallo.
- Tak, Rolf. - Hvad er det?
- Eleanor har lavet blåbærmarmelade. - Og junior tegnede etiketten?
Hvor vidste du det fra?
Han kunne blive en Picasso.
Drengen har talent. Det sætter jeg pris på. Tak.
Tak, Bill.
FN'S HOVEDSÆDE 38. ETAGE - NEW YORK
Godmorgen. God artikel i New York Times.
- Godmorgen. - Godmorgen, hr. generalsekretær.
- Godmorgen, Bill. - Godmorgen.
- Godmorgen.
- Godmorgen, Hanna.
De her skal skrives under. Bunche venter på Deres kontor.
- Kan vi få to stykker wienerbrød? - Passer De ikke på med vægten?
Nej. Burde jeg det?
For at være sikker kunne De selv hente wienerbrødet.
- Tak. Godmorgen, Ralph. - Godmorgen, Dag.
Der ligger nogle reaktioner på din tale på dit bord.
- Gode eller dårlige? - Gode.
Men vi har ubekræftede efterretninger om et muligt kup i Congo.
I Katanga -regionen.
Moïse Tshombe støttet af belgiske tropper.
Det er vist første reaktion på afkoloniseringen.
Conor O'Brien er i Katanga. Sørg for et telefonmøde med det samme.
Kan jeg få forbindelse til Élisabethville, tak?
Ja, kan jeg få forbindelse til Élisabethville, tak?
- Kan I høre mig? - Ja, vi kan høre dig nu.
Jeg kan også høre jer.
Hr. O'Brien.
Generalsekretær Hammarskjöld her.
Hvordan er situationen?
Tshombe har proklameret Katangas uafhængighed.
Alting virker stille lige nu...
...men der er forlydender om drab på Luba-folk.
Borgerkrig?
Ikke endnu, men det er der stor fare for.
Både fra Luba-stammernes side og fra Congos regering.
Tshombe støttes af belgierne. De patruljerer i Élisabethvilles gader.
De vil undergrave Congos selvstændighed.
Katanga huser Association Minière. De står for 75 % af landets BNP.
Og de leverer uran til USA's atomprogram.
Moïse var en fiasko som forretningsmand.
Han er en opportunist, som vil ind i politik.
Han kontrolleres af mineindustrien.
Gennem ham kan de beholde magten også efter afkoloniseringen.
ASSOCIATION MINIÈRE BELGISK MINESELSKAB I CONGO
Velkommen, hr. præsident.
Kom så. Hurtigere.
Hurtigere. Hurtigere. Kom så.
Hr. præsident.
- Velkommen. - Tak.
Dette er vore venner, hr. Renard og hr. Baldini.
Excellence, tillykke med dannelsen af staten Katanga.
- Belgien lykønsker Dem. - Tak.
Dette er min særlige rådgiver og sikkerhedschef, hr. Hunter.
Tænk på mig som Deres ven, hr. præsident.
De har vores fulde støtte i kampen mod det kommunistiske FN.
Afkoloniseringen har skadet Congo.
Vi har alle boet her i Katanga. Side om side. Fredeligt.
Sorte og hvide. I årtier. Hvorfor ændre det?
Nemlig, hr. Hellemans. Tak for Deres støtte.
Tøv endelig ikke med at spørge om vores hjælp.
Vi forventer angreb fra Luba-folkene og regeringen i Léopoldville.
Vi har brug for våben. Måske en luftstyrke.
En luftstyrke er svær, men vi kan skaffe jer flere våben.
Vores største problem er premierminister Patrice Lumumba.
Han har bedt Sovjet støtte sit illegitime regime.
- Hvad har De i tankerne? - En endegyldig løsning.
Det er kompliceret, ja. Lumumba er i Léopoldville under FN's beskyttelse.
Der er ikke et kommunistsvin, jeg ikke kan finde og levere til Dem.
Men De, hr. Tshombe, må gøre det beskidte arbejde.
Nej.
Vi kan ikke tillade Belgien at agere hær for Tshombe.
Vi skal sende noget ud med det samme. "FN støtter et frit, forenet Congo -
- og anerkender ikke Katangas selvstændighed.
Vi vil gøre alt, hvad vi kan, for at genforene landet.
Kolonimagternes interesse i Katanga er stor.
Viser det sig, at de står bag Katangas løsrivelse...
...så vil FN reagere resolut."
Det er et hårdt budskab. Det påvirker alle større lande, -
- som har finansielle interesser i tidligere kolonier.
Vi må være forsigtige med vores respons.
Katanga er central i afkoloniseringens succes.
Vores position skal være krystalklar.
Congos premierminister Lumumba beder om et møde her i New York.
Godt.
Tak, Hanna.
FN arbejder på at finde en fredelig måde at genindlemme Katanga på.
- Alle diplomatiske kræfter er... - Diplomati nytter ikke med Tshombe.
Han er djævlen selv.
Og en forræder, som beskyttes af belgiske kapitalister.
Hvis de tror på afkolonisering, sætter De militær magt bag ordene.
FN skal skabe fred, hr. Lumumba.
- Ikke krig. - Jeg kan få hjælp andre steder.
Hvis De mener Sovjet, vil jeg på det kraftigste fraråde det.
Det vil forværre den kolde krig. Det kunne føre til en verdenskrig.
Jeg er congoleser, og jeg er valgt til at repræsentere Congos folk.
Moïse Tshombe har ingen ret til at løsrive Katanga.
Det er og vil altid være en del af Congo.
- De må give os tid. - Jeg har ingen tid.
- Giv diplomatiet en chance. - Min familie og jeg er i stor fare.
Jeg beder Dem, hr. Hammarskjöld...
Jeg beder Dem...
Vil De ikke nok?
- Hjælp os. - Det gør vi også.
Vi vil ikke give op.
Jeg lover Dem, at jeg vil gøre alt for at beskytte Dem og Deres familie.
Det kan jeg love Dem.
RÅDHUSET I ÉLISABETHVILLE KATANGA-REGIONEN - CONGO
Tshombe, Tshombe, Tshombe, Tshombe, Tshombe, Tshombe.
Folk i Katanga!
I dag erklærer jeg Katanga for frit!
Jeg erklærer, at Katanga løsriver sig fra Congo.
Fra i dag er vi en uafhængig nation. Den frie nation Katanga!
Jeg, Moïse Tshombe, og min regering -
- vil arbejde for en rig og fredfyldt fremtid.
Men I skal vide dette:
Vi vil forsvare vor nye nation mod dem, -
- der betvivler vor suverænitet.
FN's afkoloniseringsprogram får skylden for den uro, -
- der er brudt ud i Afrika.
I Congo kæmper rivaliserende stammer, mens de hvide flygter.
Kong Baudouin af Belgien er på vej til Léopoldville -
- og den ny regering, som ledes af Patrice Lumumba.
EKSPRESFORSENDELSE LÉOPOLDVILLE
Hvor er det her kommet fra?
Vore kilder i CIA.
Lumumba blev bortført i går i Léopoldville og ført til Katanga.
Ved vi, om Lumumba stadig er i live?
Nej.
Vi prøver at få fat i O'Brien.
Når I får talt med ham, så sig, at det er højeste prioritet -
- at finde ud af, hvor Lumumba er. Og sammenkald Sikkerhedsrådet.
SIKKERHEDSRÅDET - FN'S HOVEDSÆDE NEW YORK
Mine damer og herrer, Deres Excellencer.
I dag sender jeg et stærkt budskab til Moïse Tshombe. Lad ham vide, -
- at jeg holder ham ansvarlig for Lumumbas sikkerhed.
Og vær forvisset om, -
- at vi vil finde ud af, hvad der ligger bag dette.
Dette er Deres ansvar, hr. generalsekretær.
Deres svage dømmekraft er skyld i denne krise.
Vi har solide efterretninger -
- om belgiske tropper, der støtter Tshombes illegitime regering.
- Det er uacceptabelt. - Hr. generalsekretær.
Vore soldater er kun til stede for at bevare freden.
Og ikke fordi Belgien har interesser i Katangas mineindustri?
Belgien havde intet med hr. Lumumbas forsvinden at gøre.
Er det ikke åbenlyst? CIA arrangerede omstyrtelsen af Lumumba -
- og overleverede ham til Katangas forbryderregime.
Den sovjetiske ambassadørs beskyldninger er monstrøse.
I lyver! I er bange for at stå i vejen -
- for vestlige militær-industrielle interesser!
Sovjetunionen forlanger, at FN øjeblikkeligt griber ind -
- med den fornødne styrke.
Mine damer og herrer...
Deres Excellencer.
Jeg har lige modtaget følgende oplysninger.
KATANGA-REGIONEN CONGO
Patrice Lumumba, den tidligere premierminister -
- i Congo, -
- er blevet myrdet i Katanga.
Denne vederstyggelige forbrydelse er i strid med alt, hvad FN...
Må jeg bede...?
Stille, tak.
Mine damer og herrer, stille, tak.
Har FN og generalsekretæren noget ansvar for hr. Lumumbas død?
Nej. FN myrdede ikke hr. Lumumba.
Der var store demonstrationer mange steder i verden -
- som reaktion på mordet på Patrice Lumumba, Congos premierminister.
I Léopoldville blev den belgiske ambassade angrebet.
Personalet måtte flygte ud gennem vinduerne.
Demonstranterne rettede også deres vrede mod FN og Hammarskjöld.
Mine damer og herrer, -
- i lyset af den forbryderiske henrettelse af Patrice Lumumba -
- vil jeg gerne understrege, at FN's Congo-politik er uforandret.
Mange tak.
I Cairo nedbrændtes FN's informationskontor.
Man kræver, at generalsekretær Hammarskjöld træder tilbage.
Sovjets premierminister Nikita Khrusjtjov har også krævet, -
- at Hammarskjöld trækker sig. FN har endnu ikke responderet.
Vi skal vide, hvor Kennedy står i forhold til min afgang.
Han er i New York til forsamlingen på onsdag.
- Skal jeg bede om et privat møde? - Ja.
Dag? Det er ikke din skyld.
Der tager du fejl, Bill.
Det er min skyld.
- Godaften, hr. Hammarskjöld. - Godaften.
Det er torsdag, så jeg skal hen til min søster.
Jeg har sørget for noget mad til Dem.
- Vi ses i morgen. - Ja. Hav en behagelig aften.
Tak.
Jeg beder om det urimelige.
At livet skal have mening.
Jeg kæmper for det umulige.
At mit liv skal have mening.
Jeg vover ikke -
- og ved ikke, hvordan jeg skulle kunne tro, -
- at jeg ikke er alene.
- Velkommen, hr. præsident. - Generalsekretær.
Jeg har set frem til at møde Dem. Jeg har fulgt Deres arbejde.
Man kunne endda sige, at jeg er en stor beundrer.
- Tillykke med valget. - Tak.
Værsgo.
Mange tak. Det er alt for meget. Tak.
- Bliver De modtaget sådan hver dag? - Hver dag.
- Det er min sekretær, Hanna. - Velkommen, hr. præsident.
Hvad kan jeg hjælpe med?
Sovjet vil kræve min tilbagetræden ved generalforsamlingen i morgen -
- på grund af krisen i Congo. Jeg må kende Deres position.
USA støtter Dem. Og Deres afkoloniseringsmission.
Men lad mig udtrykke mig klart, hr. Hammarskjöld.
En kommunist som Lumumba som leder af en rig afrikansk region, -
- som forsyner demokratiets fjender med uran til a-bomber...
- Det er uacceptabelt. - Ja.
- Vi så de tragiske konsekvenser. - Det kunne have været undgået.
Hvis CIA havde undladt at sætte amerikanske interesser over -
- FN's arbejde for fred og sikkerhed.
- Hvad er Deres plan for Congo? - Alle tropper ud af Katanga.
FN's fredsbevarende styrker skal ind.
- Det er en stor operation. - 10.000 mand først. Måske flere.
Det vil tvinge Tshombe til at træde tilbage og indlemme Katanga i Congo.
- De vil samle en hær. - En fredsstyrke.
Indimellem må rige lande presses til ikke at holde fast i kolonirigdomme.
Med al respekt, så har De brug for venner.
Ikke kun Khrusjtjov kræver Deres afgang bag ryggen på Dem.
Men vær forvisset om, at USA ikke støtter dette krav.
Endnu.
- Det sætter jeg pris på. - Det tænkte jeg nok, De ville.
Den sovjetiske leder, Khrusjtjov, ankom i dag til New York, -
- hvor han vil tale til FN's generalforsamling.
Mange mener, at Sovjet igen vil kræve Hammarskjölds afgang -
- på grund af krisen i Afrika.
Kan vi arrangere et møde med Khrusjtjov før forsamlingen?
Og ordne tingene uden for pressens søgelys?
Jeg har prøvet at kontakte ham, -
- men han sigter efter en meget offentlig mistillidsafstemning.
- Så er De nødt til at træde tilbage. - En skandinavisk delegation er her.
En af dem siger, han kender Dem. Han beder om at hilse på.
- Hvad hedder han? - Hr. Peter Levin.
Han venter i restauranten.
- Kom og hent mig om ti minutter. - Javel.
Peter. Hvor hyggeligt.
- Det er længe siden. - Næsten 30 år.
Er det så længe siden?
- Vi har en fælles ven. Bo Beskow. - Ja. Bo og Greta er gamle venner.
Ja. Jeg er flyttet til Österlen. Han foreslog, jeg besøgte dig.
Det var godt. Vil du have en kop kaffe? Jeg har ikke så meget tid.
- Nej nej. - Vi kan sætte os lidt.
- Hvad laver du i New York? - Min seneste bog udgives her.
- Tillykke. - Jeg har mødtes med forlæggere.
Og anmeldere.
Jeg har læst alle dine bøger.
Jeg må sige, at jeg...
- Det er stort. - Tak.
Min hustru og jeg har fulgt dig på afstand.
Du har opnået så meget.
- Du er gift? - Ja.
Desværre døde min hustru sidste år.
Kondolerer.
- Har I børn? - Josefin.
Hun er 24 år og journalist. Hun lever for sit arbejde.
- Kommer du tit ud at klatre? - Nej.
Det har jeg ikke tid til. Men... klatrer du?
Jeg forsøger at komme af sted en gang om året.
Kan du huske, da vi besteg Kebnekaise?
- Ja. - Undskyld, hr. generalsekretær.
Der er brug for Dem i Beredskabsrummet.
Jeg må til arbejdet. Det var rart at ses.
Vent lidt.
Det første engelske prøvetryk, som kommer ud i Amerika.
- Det første eksemplar? - Du får min adresse og mit nummer.
- Hvis du vil se en gammel ven. - Det var hyggeligt.
- Godaften, hr. Hammarskjöld. - Godaften, Rolf.
Skal jeg servere middagen?
Nej tak. Tak.
Jeg har en... gave til dig.
Dag.
Dag, undskyld.
Dag.
Jeg befinder mig i intetheden.
Jeg sover i stilheden.
Græder i mørket.
Lille incubus.
Hvornår?
Hr. Hammarskjöld? Hr.?
Hr. Hammarskjöld?
Hr. Ranallo er kommet.
Godmorgen, chef. Har De været her hele natten?
Jeg kunne ikke sove.
Men jeg må være faldet i søvn.
Mistillidsafstemningen begynder om to timer.
Jeg tager et bad.
Ingen morgenmad.
- Godmorgen. - De kommer for sent.
Ja, det ved jeg godt.
- Kaffe? - Nej tak.
- Skal vi gennemgå talen? - Nej.
Jeg har brug for fem minutter alene.
Vi blev skygget i dag.
Jeg får sikkerhedsfolkene til at se på det.
Jeg må lige gå afsides.
Generalsekretær. Undskyld, men De er mit forbillede.
- Tak. Og De er...? - Undskyld. Donald Smith.
- Arbejder De her? - Som assistent i Nødstyrken.
Nå, godt. Godt at vide, hvis jeg kommer i nød.
Hvis jeg kan gøre noget for Dem, så lad mig det vide.
Tak.
Her er mit kort, hvis De vil drikke kaffe.
Det bliver ikke nødvendigt.
Det er manden fra bilen.
Der arbejder ingen Donald Smith her.
- Det var en fælde. - Nok KGB.
Det kan have været enhver. Vi må passe på, der ikke går rygter igen.
Passe på?
Rygter alene har før ødelagt folks liv.
- Jeg har intet at skjule. - Beklager, De må igennem dette.
Det er absurd. Det er, hvad det er. Komplet absurd.
Næste taler: Nikita Khrusjtjov, Sovjetunionen.
Generalsekretæren har ikke formået at være blot en smule upartisk.
Derfor hviler ansvaret for mordet på Patrice Lumumba -
- på hr. Hammarskjölds skuldre på grund af hans Congo-politik.
Hvis han ikke selv har modet til at træde tilbage, -
- så må vi selv drage de nødvendige konklusioner.
Sovjetunionen talte om mod.
Tja. Det er meget let at træde tilbage.
Det er ikke så let at blive.
Det er meget let at bøje sig for en stormagts ønske.
Det er en anden sag at stå imod.
Som alle medlemmer her ved, -
- så har jeg gjort dette før ved mange lejligheder, -
- og jeg vil fortsat arbejde for de mindre heldigt stillede nationer, -
- så de får den bedst mulige beskyttelse fra denne organisation -
- i denne verden med ideologisk konflikt og voldelige sammenstød -
- mellem supermagternes interesser.
Jeg forbliver på min post for at tjene denne organisation -
- og de andre nationer, -
- så længe de måtte ønske det.
Med den længste applaus i FN's historie -
- styrkede Dag Hammarskjöld mandatet til sin Congo-mission.
Hr. generalsekretær. Vil De drikke en vodka med Khrusjtjov?
Jeg tror, han vil drikke vodka alene.
For at forhindre en borgerkrig i Congo -
- vil der blive taget skridt mod tilbagetrækningen -
- af alle belgiske militære og politiske rådgivere i Katanga.
Conor O'Brien vil være FN's repræsentant.
Og 10.000 tropper vil blive udsendt -
- for at sikre fred og stabilitet.
Er De bekymret for præsident Tshombe?
Han har intet legitimt krav på magten.
Og de lande, der støtter ham?
Vi opfordrer stormagterne til ikke at pleje deres egne interesser, -
- men i stedet sammen med os få ham til at træde tilbage.
Koloniseringens tid er omme. Tak.
Han vil give alt, vi har skabt gennem generationer, til barbarerne.
Vi kan ikke sidde magtesløst og lade ham gøre dette.
Uden den belgiske hær -
- har jeg ingen beskyttelse. Ingen styrke. Vi har brug for en hær.
Bare rolig, hr. Tshombe.
- Det kan jeg hjælpe Dem med. - Tak.
Skål for jer.
Verdens bedste personale. I dag skal vi feste.
I morgen arbejder vi dobbelt så hårdt.
- Skål. - Skål.
I dag blev en af stormagterne holdt ansvarlig.
De kan ikke længere alene bestemme, hvad der skal gøres.
De må stå til ansvar for verdenssamfundet, for FN.
Khrusjtjov skal vel stå til ansvar for sit præsidium.
Levin.
Det er Dag Hammarskjöld.
Sikken overraskelse.
Jeg rejser til Österlen for at besøge Bo og Greta.
Vi skal fejre min fødselsdag.
Måske vil du med? Jeg skal være der i tre dage.
Ja. Hvornår?
På torsdag. Kom til frokost.
Det bliver bare os to, Greta og Bo og min livvagt Bill.
- Ja, jeg kommer gerne. - Ja?
- Så ses vi der. - Det siger vi så. Hej.
ÖSTERLEN SVERIGE
- Velkommen til Österlen, Bill. - Skønt at se dig.
- Dag. - Bo.
Maria. Sikke fine blomster.
- Har du selv plukket dem? - Ja, sammen med mor.
- Tak skal du have. - Dag. Endelig, hvad?
- Rart at være her. - Sæt dig og få kaffe.
- Jeg skal hilse fra min kone. - Tag hende med næste gang.
Det ville hun elske.
Mange tak. Nu skal jeg tage kufferterne ud af bilen.
- Det gør jeg. - Slap du bare af, Bill.
- Og Greta har en plan. - Sig nu ikke noget om det, skat.
- Nå, en plan? Hvilken slags plan? - Ikke noget.
- Ikke noget? - Ikke noget.
Hvad er det? Bare en lille overraskelse.
- Noget, vi vil vise dig før maden. - Jeg elsker overraskelser.
Det her er vores overraskelse.
Vi kender ejeren. Han sætter det snart til salg.
Han har lovet, du får lov at give det første bud, hvis du er interesseret.
- Det er i gåafstand fra os. - Så kan vi ses hver dag.
Du kan finde fred her, Dag.
- Jeg troede, du ville holde af det. - Det kommer bare pludseligt.
Jeg har aldrig tænkt over livet efter FN.
Skal vi se på det?
Må jeg få lov at tænke lidt over det?
Selvfølgelig. Han kan nok godt vente nogle uger.
Hvordan har du haft det?
Jeg har klaret mig.
Hvorfor inviterede du mig?
Fordi jeg gerne vil være din ven igen.
Jeg er ked af den måde, jeg gjorde det forbi på.
- Det kunne jeg have gjort bedre. - Det skal du ikke tænke på.
Jeg kommer til New York i næste måned.
Bogen udkommer.
Ring til mig så.
- Det var det værste. - Det var det.
Der sad vi så. Det var først bagefter, -
- at de fortalte os, at det var en mopane-orm, vi havde spist.
Den historie må du ikke fortælle.
Jeg gør det på engelsk for Bills skyld.
Kære venner. Det er længe siden, jeg har haft en dag -
- uden naturkatastrofer, hungersnød eller krige.
Her sammen med jer.
Her i Sverige.
Her er der fredfyldt.
Og stille. Jeg sover godt om natten.
Og jeg er sammen med venner, som jeg sætter stor pris på.
Det er derfor, jeg har besluttet mig for -
- at købe huset.
- Nej da. - Jo.
- Jeg får brug for noget hjælp. - Skål.
Der er mange her, som kan hjælpe med istandsættelsen.
Hr. præsident, lad mig præsentere Dem for Katangas nye hær.
Vi har 1000 mand mere ved grænsen til Nordrhodesia.
Alle med erfaring fra Vietnam og Algeriet. De er klar til tjeneste.
Mine herrer. Velkommen til den frie nation Katanga.
Vi vil vise verden, hvem der styrer dette land.
Det er ikke FN. Det er ikke kommunisten Dag Hammarskjöld.
Vi styrer Katanga.
Jeg siger: FN ud af Katanga!
Dag Hammarskjöld.
Okay.
Tak.
ÉLISABETHVILLE KATANGA-REGIONEN - CONGO
Vi har forlydender om adskillige angreb på FN-tropper.
- Det er et mønster. - Hvad foreslår du?
Tag kontrol med vigtig infrastruktur her i Élisabethville.
Hovedpostkontoret. Telegrafstationen. Radiobygningen. Politihovedkvarteret.
Og så udviser vi alle lejesoldaterne.
- Kan vi gøre det? - Vi har ti gange så mange tropper.
Og de venter det ikke, så ja.
- Hvad med Sikkerhedsrådet? - Vi ved begge to, der intet sker.
Ja, men de bør vide det.
Nej. Ifølge resolution 161 må vi respondere i tilfælde af angreb.
Ja, men de bør vide det.
O'Brien. Lav en plan, som jeg kan gennemgå.
Ja. Vi kalder det for Operation Rompunch.
Således skal det være.
Operation Rompunch begynder -
- ifølge retningslinjerne -
- klokken 06.00 den 28.
Målet er at udvise alle lejesoldater.
Er De klar?
Operation Rompunch. Krypteret. Til Conor O'Brien.
Javel.
NSA'S KONTOR WASHINGTON
Hvilke muligheder har vi?
Vi kan ikke gribe ind uden at afsløre vores aflytning.
Men vi kan lade nyheden sive og fjerne overraskelseselementet.
- Tshombe, han er ikke en af vores? - Nej. Det er oberst Mobutu.
Hvad sker der, hvis Rompunch lykkes?
Tshombe svækkes, og FN styrkes. Det øger chancen for en genforening.
- Hvor stor chance er der? - De er i overtal.
Kan de hemmeligholde operationen, har de en god chance.
Okay. Lad dem gøre det.
- Det her forlader ikke dette rum. - Javel.
Hallo?
- Jeg har brug for forbindelse. - Rompunch begynder om 5 minutter.
- Siger du, du ikke har forbindelse? - Beklager.
Den virkede for en time siden.
For en time siden?
Generalsekretær, vi har O'Brien i telefonen.
Ja, O'Brien?
For ti minutter siden indtog vi postkontoret og telegrafstationen.
- Ingen tab og ingen sårede. - Fantastisk.
Hvad med Tshombe?
Han er i regeringsbygningen. Jeg skal derhen nu.
Godt.
Er du klar?
Hr. præsident, Conor O'Brien. Hvordan går det?
- Anholder De mig? - FN har iværksat sikkerhedstiltag.
De, hr. Tshombe, forlod jo forhandlingerne.
Så FN agerer som en besættelsesmagt?
Og generalsekretæren som hærfører.
De kan kalde det, hvad De vil, men vi overtager styringen, -
- indtil alle lejesoldater er udvist, og De sidder ved forhandlingsbordet.
Hvis De går med til at underkaste Dem FN's krav, -
- hvilket jeg på det kraftigste vil tilråde, -
- så trækker vi tropperne tilbage, -
- og jeg vil arrangere et møde mellem Dem og regeringen -
- om Katangas rolle som provins i et genforenet Congo.
Tshombe har accepteret alle vores krav.
Alle lejesoldater bliver udvist af Katanga-regionen.
Ikke ét skud blev affyret. Der er ingen tab.
I talende stund har FN fuld kontrol over Élisabethville.
Rompunch var en komplet succes.
Belgien indgiver en formel klage. De er gået over stregen, Hammarskjöld.
Enig. Rompunch er et uacceptabelt angreb på en suveræn nation.
Situationen var flydende. Der var ingen tid.
Besættelsen af en suveræn nation strider imod alt, FN står for.
Står vi ikke for fredsbevarelse?
Operationen blev gennemført uden ét eneste skud.
Vil generalsekretæren erklære, at vi ikke griber til vold i Katanga?
- Tropperne trækkes tilbage. - Hvad hvis konflikten optrappes?
Vi vil gøre, hvad vi kan, for at sikre et sikkert og forenet Congo.
Hørt.
Hr. generalsekretær, Peter Levin er i telefonen.
Stil ham igennem.
- Det er et privat opkald. - Javel.
Tak.
- Dag Hammarskjöld. - Peter Levin. Jeg er i New York.
- Du har måske ikke tid? - Jo, bestemt.
Skal vi ses hjemme hos mig? Klokken otte i aften?
- Ja. - Hvis det er muligt?
- Ja, gerne. - Så siger vi det.
- Hvor hyggeligt. Hej. - Hej.
Velkommen, Peter. Mød min værelseskammerat.
Mr. Greenback. Mr. Greenback, Peter Levin.
Peter Levin, Mr. Greenback.
Godaften, Mr. Greenback.
Han er en livlig krabat. Sådan, ja.
- Hej. - Han er så fin. Og intelligent.
- Ja, det er han. - Jeg fik ham i Somaliland.
Så boede vi i København i 18 år.
Lang tid. Og nu... Nu er jeg så flyttet til Österlen.
Og du bor alene her?
Nej, jeg bor sammen med Mr. Greenback.
- Og så Rolf. - Rolf?
Han er min butler.
Så er Bill i nærheden, men han bor ikke her.
Skriver du stadig?
En smule poesi.
- Vil du gerne læse det? - Ja. Hvis jeg må.
Tør du?
Nej, det...
Det er kun mig, der kender til det. Det er personligt.
Jeg tør ikke. Ved ikke, hvordan jeg skal kunne tro, -
- at jeg ikke er alene.
Jeg befinder mig i intetheden. Jeg sover i stilheden.
Græder i mørket.
Jeg beder til, at din ensomhed -
- kan anspore dig til at finde noget at leve for.
Noget, der er stort nok til at dø for.
Det her, det er...
...modigt.
Du åbner op for din og min længsel.
Det har bare været en måde at håndtere ensomheden på.
Med mit mærkelige job.
Jeg synes bestemt, du skal lade det udgive.
Og jeg kan hjælpe dig med at redigere det.
Nej, det skal ikke udgives.
Men tak, fordi du ville læse det.
Hr. Hammarskjöld. Jeg beklager.
- Der er et opkald fra Conor O'Brien. - Tak.
Hr. Hammarskjöld.
- Ja. - Dag. Beklager, jeg vækker dig.
- Vi har en krise her. - Sig frem.
Tshombe trækker sig fra alt, han var gået med til.
Lejesoldaterne er tilbage. De er flere end nogensinde før.
Og han går efter sine gamle fjender, Luba-folket. Han spreder kaos.
Han dræber tusinder af Lubaer. Vi kan kun hjælpe flygtninge.
Vi har 30.000 flygtninge under vor beskyttelse.
De bor i midlertidige lejre.
Vi mangler basale fornødenheder som mad og vand.
Det er en umulig situation, Dag.
Vi må gøre noget. Risikoen for folkemord er stor.
Dag, det er en massakre på Luba-folket.
Kan vi stoppe ham?
Det er vi nødt til.
Jeg bliver lige så vred som Dem. Måske endda mere.
Men vi er stadig nødt til at gå gennem de rette kanaler.
- Det afhænger af situationen. - Men vi skal forsøge med diplomati.
Tshombe har lige vist os, at diplomati ikke nytter her.
- Det er ikke Deres ansvar. - Jo.
Vi kan ikke gå i krig på egen hånd.
Vi har bug for venner, så vi kan lægge pres på Tshombe.
Og mens vi venter på vennerne, -
- skal vi så bare se på, mens folk bliver myrdet?
Endnu en offensiv vil bringe os i konflikt med Sikkerhedsrådet.
- Tusinder risikerer at dø. - Det er ikke...
Jeg bør gøre alt, der står i min magt, for at beskytte dem.
- Det er ikke... - Det er det, jeg bør gøre.
Men selv ikke De kan vinde dette slag alene.
ASSOCIATION MINIÈRE BELGISK MINESELSKAB - CONGO
- Mine herrer, dette er hr. Radcliff. - Velkommen til det frie Katanga.
Dette er hr. Baldini, hr. Renard og selvfølgelig præsident Tshombe.
Vi vil gerne takke den nordrhodesiske regering.
Med jeres støtte opbygger vi det katangesiske luftvåben.
Jeg vil ikke tolerere den opførsel. Jeg er præsident.
Det forstår jeg godt.
Men vi har brug for ham.
Det franske Fouga Magister.
Virkelig effektivt mod alle landstyrker.
Vi kan levere fire øjeblikkeligt.
Og vi kan levere tre til om et par uger.
Med denne luftstyrke vil vi kunne modstå ethvert FN-angreb.
- Tak, hr. Radcliff. - FN.
Jeg er født her i Afrika. Vi hvide mennesker civiliserede kontinentet.
Uden os ville de stadig leve i træerne.
- En drink, hr. Radcliff? - Tak.
Jeg foreslår et møde mellem Tshombe og centralregeringen.
Den britiske ambassade kan stå for det.
Det er naivt at tro, at Tshombe vil stoppe sine provokationer.
- Vi må lægge pres på ham. - Der bliver ikke fred uden ham.
Det er naivt at tro andet.
Vi ved alle, at Tshombes hær -
- er trænet af tidligere officerer fra Belgien.
Generalsekretær, vi har ingen magt over belgiske borgere i Katanga.
- Eller i resten af verden. - Måske skulle I til at have det.
- Chef, har du et øjeblik? - Ja, Bill. Hvad er der?
Jeg har sikkerhedstjekket din ven Peter.
Han har været anholdt for utugt i Sverige.
For homoseksuel aktivitet.
Jeg er ked af det, chef. Jeg syntes, du skulle vide det.
Godt, tak.
Har du sagt det til Wieschhoff og Bunche?
Ja.
- Var det forkert af mig? - Nej. Tak.
Tak, Bill. Du gjorde det rette. Tak.
Godt at se dig.
De har sikkerhedstjekket dig.
Det er ren rutine. Det sker hele tiden.
Det viste, at du er...
...blevet anholdt for utugt i Sverige.
Det er så længe siden. Jeg troede ikke, det betød noget.
Jeg har været mål for smædekampagner.
Begået af sikkerhedstjenester, som ville af med mig.
Så derfor kan vi to ikke være venner?
Peter, jeg respekterer dig.
- Jeg respekterer dine valg. - Du flygter igen.
- Det er ikke den vej, jeg har valgt. - Du er som jeg.
Jeg ser det i dine digte.
Jeg er ikke homoseksuel.
Jeg er FN's generalsekretær.
Gud viser mig vej.
Hr. generalsekretær. Jeg har dårligt nyt.
Greenback er død.
Han faldt på trappen.
Hans snor var viklet om halsen på ham. Han blev kvalt.
Det gør mig ondt. Er der noget, jeg skal gøre?
Ja, sørg for, han ikke er i lejligheden, når jeg kommer tilbage.
Kan du gøre det?
Jeg vil ikke se hans lig.
Åh gud.
Træt.
Og alene.
Så det værker i sindet.
Det er nu.
Nu, du ikke må svigte.
Græd, hvis du kan. Græd, men klag ikke din nød.
Vejen valgte dig, -
- og det skal du være taknemmelig for.
Operation Morthor begynder den 13. september -
- kl. 06.00. Den vil gå videre end Rompunch.
Vi tager Katanga med magt sammen med en guvernør fra Léopoldville.
Derefter erklærer vi undtagelsestilstand.
Og denne gang bliver vi i Katanga, indtil den atter er en provins.
Jeg rejser personligt til Congo.
Jeg er klar til at forhandle med centralregeringen.
- Og Tshombe. - Og hvis han nægter at forhandle?
Har vi Katanga, har han intet valg.
- Hvad med Sikkerhedsrådet? - De bliver informeret bagefter.
- De går over stregen. - Deres indvending er noteret.
Så må De gå over stregen uden mig.
Jeg kan ikke være en del af det.
De herrer.
Operation Morthor begynder den 13. september kl. 06.00.
Hammarskjöld har godkendt en offensiv i Katanga, -
- der går meget videre end Rompunch.
- Det er i praksis et statskup. - Ja. Han er gået for vidt.
Hvordan kan han gøre det?
Udenrigsministeriet mener, det er i strid med FN's charter.
Skal jeg gøre noget?
FN planlægger en offensiv i morgen i Élisabethville. Kl. 6.
- Hvad? - Og Hammarskjöld rejser til Congo.
- Hvor ved De det fra? - Flere troværdige kilder.
Jeg kender en organisation med de fornødne midler og evner.
- Jeg overlader det til Dem. - Godt. Godt.
Klokken er 6 i Élisabethville.
- Morthor begynder nu. - Alt skal nok gå godt, chef.
Okay. Ud, alle sammen.
LUFTHAVNEN I LÉOPOLDVILLE CONGO
Operation Morthor var en fiasko. En total katastrofe.
Der er kampe i hele Élisabethville. FN-soldater bliver dræbt.
De har kampfly. Vi ved ikke hvorfra.
De vidste, at vi kom. Og én ting til.
Vi har efterretninger om en drabsliste.
- De står øverst på listen. - Hvad med Tshombe?
Han er gået under jorden. Ingen ved, hvor han er.
Lad os møde pressen.
Generalsekretær, kender De til kampene i Élisabethville?
Da FN-styrker gik til angreb kl. 6 i morges, -
- så må De have godkendt operationen.
- Jeg skal nok lade jer det vide. - Hvor og hvornår?
- Dag. Velkommen til Léopoldville. - Tak.
- Mine medarbejdere. - Mig en fornøjelse.
Jeg er ked af, at omstændighederne ikke er som ønsket.
- Jeg ønsker et møde med Tshombe. - Vi arbejder på det.
Kan jeg på nogen måde udeblive fra aftenens begivenheder?
Det er vigtigt, at De kommer.
Forstået.
CONGO REDS LEJESOLDATERLEJR KATANGA-REGIONEN, CONGO.
Congo Red. Det er hr. Baldini og Renard. Kunderne, jeg fortalte om.
Kom med.
Hr. Hunter siger, De tilbyder løsninger.
Jeg er del af en organisation, som tilbyder en bestemt tjenesteydelse.
Vi eliminerer problemet.
- Det er derfor, vi er her. - Godt. Hvilke ressourcer får vi?
- Alt, I har brug for. - Godt. Han skal overvåges konstant.
- Det tager vi os af. - Det skal se ud som en ulykke.
Det koster mere.
Følgedrab?
Det skal helst undgås. Men vi vil have opgaven udført.
Godt. Nå.
Lad os spise. Brød.
STURE LINNÉRS VILLA LÉOPOLDVILLE - CONGO
Tak.
- Mange vil gerne tale med dig. - Ja, det kan jeg tænke mig.
Generalsekretær Hammarskjöld, Bill Gallway, amerikansk ambassadør.
Ambassadør.
Jeg er her for at protestere mod FN-troppernes handlinger i Katanga.
- Det var en nødvendig operation. - Uacceptabelt.
Den skulle forhindre folkemordet på Lubaerne.
- De gør det ikke let for Dem selv. - Det er ikke min opgave at gøre det.
Hvad med at forhandle fred i stedet for at begå statskup?
Jeg skal mødes med Tshombe og Congos centralregering.
- Det har hele tiden været mit mål. - Jeg kræver, at operationen stoppes.
Hvis fredsforhandlingerne ikke øjeblikkeligt iværksættes, -
- så må min regering trække sin støtte til FN i Katanga.
På et tidspunkt har De så mange imod Dem, at det er bedre at gå af.
- Godaften. Er der nogen beskeder? - Ja.
Stadig intet spor af Tshombe. Vi kan ikke mødes med ham i morgen.
Det tager vi os af i morgen.
Har du brug for noget, før jeg går i seng?
Er du okay?
Alle skyr min politik.
De vil ikke have forandringer. De vil have magt.
Og ressourcer.
De vil dele Afrika mellem sig som en tærte, -
- ligesom de har gjort i årevis.
Gå bare i seng, Bill. Tak.
- Godnat, chef. - Godnat.
Op med hænderne.
Vend Dem om. Langsomt.
- Hvem er De? - George Lansdowne.
Jeg er Storbritanniens envoyé i Congo.
- Hvad vil De? - Kan vi sænke pistolen?
Dag?
Det er Bill. Det er okay. Du kan godt komme ud nu.
Hr. generalsekretær. Præsident Tshombe vil gerne mødes med Dem.
Det er godt nyt. Kom indenfor.
Mine kontakter i Katangas regering har skabt muligheden for et møde.
- Og betingelserne? - Vi har ingen.
Ud over til tid og sted af sikkerhedsmæssige årsager.
Det er Deres møde.
Deres politik.
I skal mødes på Ndola-flyvepladsen 16 km fra Katangas grænse -
- under den rhodesiske føderations og Storbritanniens ægide.
I skal af sted i morgen. Held og lykke, hr. Hammarskjöld.
Tak, lord Lansdowne. Tak.
- Væk Wieschhoff. - Lad os lige...
Vi mødes her om et kvarter. Og ring til Linnér.
At flyve ind i fjendtligt territorium uden soldater er naivt, -
- stædigt og rent ud sagt dumt.
Vi må insistere på, at Tshombe kommer til Léopoldville.
Hvis du tror, vi kan kræve det, så er du naiv.
At mødes med Tshombe er min eneste chance.
Jeg bærer min positions prestige med mig.
Vi kan chartre et DC-6 af Transair med et svensk mandskab.
- Eskorte? - Etiopien kan sende fire jagerfly.
Men de skal tanke op på vej hertil, enten i Uganda eller Kenya.
Briterne skal give tilladelse til det.
Det bør ikke være et problem.
Udmærket. Tak. Sæt Dem bare ned.
- Kaffe? - Tak.
Chef, posten er her.
Tak, Bill.
- Har du noget til New York? - Nej.
Vi kører til lufthavnen om ti minutter. Vi ses nedenunder.
Kære Dag. Jeg har tænkt og tænkt, -
- og jeg føler, at jeg må dele mine tanker med dig.
Jeg synes, du begår en stor fejl.
Du står vagt om din position, -
- men vort venskab kan ikke være en trussel mod nogen.
Og jeg ser, hvordan du ofrer alt for andre, -
- men du har også ret til et liv.
Ret til at søge lykken og kærligheden.
Så jeg beder dig. Skub mig ikke fra dig igen.
Jeg har alligevel noget, der skal postes. Er det for sent?
- Jeg er ikke sikker. Lad mig se. - Ja.
- Er posten til USA blevet afhentet? - Nej.
- Det gik. - Godt.
Der kommer ingen eskorte.
- Hvad? - Briterne tøver. Ingen svarer.
- Og det betyder? - De vil ikke tage del i konflikten.
Men de vil heller ikke afvise os. Ingen tilladelse, ingen eskorte.
Du kan ikke flyve uden en eskorte. Du må afblæse det. Det er for farligt.
Jeg skal om bord på det fly. I må selv beslutte jer.
- Kaptajn. - Hr. Hammarskjöld.
Turen kommer til at tage cirka otte timer.
- Så vi er fremme ved midnat. - Korrekt.
Vi har radiotavshed, så der er ingen kontakt til jorden før nær Ndola.
Jeg har fuld tillid til Dem, kaptajn. Det skal nok gå, det her.
En af os skal blive i Léopoldville.
Hvis der sker noget, og vi begge... Nogen må blive her.
- Spørger eller beder du mig? - Jeg beder dig.
Held og lykke.
Tak.
Hunter til Congo Red. Hunter til Congo Red.
- Hunter til Congo Red. - Congo Red her.
De nærmer sig Ndola omkring midnat uden eskorte.
Radiotavshed, men de må tænde for radioen, inden de lander.
- Uden følge? - Ja.
Midnat. De flyver uden eskorte og under radiotavshed.
Hvordan finder vi deres position?
De må tænde radioen, inden de lander.
Hvor længe går der, fra vi ved, de er der, til de lander?
15-20 minutter.
Det er nok.
NDOLA-LUFTHAVNEN NORDRHODESIA
Hvad er det?
Ikke noget.
Fat mod.
- Velkommen til Ndola, hr. præsident. - Tak.
Fru præsident. Velkommen. Denne vej.
- Herovre, hr. præsident. - Nogen sidste kommentarer?
Herigennem.
Kan De stole på Hammarskjöld?
Det er lige herinde.
Lad os lukke for persiennerne. Gør jer det behageligt.
Vejen. Du skal følge den.
Lykken. Du skal glemme den.
Kalken. Du skal tømme den.
Smerten. Du skal skjule den.
Svaret. Du skal lære det.
Enden.
Du skal bære den.
Generalsekretærens fly har endnu ikke taget radiokontakt. Det sker snart.
- Jeg undskylder forsinkelsen. - Endnu en FN-ydmygelse.
Jeg beklager dybt. Det er ikke generalsekretærens intention.
Det er bare en sikkerhedsprocedure.
I mellemtiden har jeg arrangeret noget mad til Dem og Deres selskab.
Værsgo.
Vi bør have Tanganyika-søen under os om lidt. 190 grader om to minutter.
Modtaget. 190 grader om to minutter.
Hallo. Kvart over elleve.
De kan ikke være langt væk. Gør dig klar.
20 minutter, til vi lander.
Der har vi Ndola.
Sierra Echo Bravo Delta Yankee. Vi ser jeres lys, Ndola.
Dette er Ndola, SE-BDY. Giv os jeres position.
Over Kasama, 20 minutter fra Ndola.
Målet nærmer sig. Stik syd. Af sted.
Der er Ndola.
Endelig.
Jeg kan se et transportfly lavt nede.
Alle lysene er tændt.
Jeg går efter det.
Bekræftet. Det er et Transair DC-6-fly.
Det er det rigtige fly.
Pokkers.
Bill, du har vel ikke et ekstra snørebånd?
Nej.
- Her. Tag mit. - Nej nej.
Hvad skulle jeg gøre uden dig?
Målet er skudt ned.
15 kilometer vest for endemålet.
Det er slut.
Der er fundet en...
...permanent løsning på problemet med Dag Hammarskjöld.
De kan tage af sted nu.
Tag hjem. Vi kontakter Dem.
Ja?
Tak.
Det er bekræftet.
De er døde.
Det er i nyhederne.
Dette er en sær-nyhedsudsendelse.
FN's generalsekretær Dag Hammarskjöld er død -
- i et flystyrt i Afrika.
Hammarskjöld var på vej fra Léopoldville i Congo -
- til et møde med Katangas præsident Tshombe, -
- da hans fly styrtede ned uden for byen Ndola i Nordrhodesia.
Årsagen til flystyrtet kendes endnu ikke.
Kære Peter.
Du vækkede følelser i mig, -
- som jeg troede var gået tabt for altid.
Det vil jeg takke dig for.
Ensomheden og pligten har været mine følgesvende så længe, -
- at jeg har fortrængt al smerten og længslen.
Om nogle måneder er min mandatperiode slut.
Hvis du vil ses igen, så står min dør åben for det.
Din ven, Dag.
Det der skal til Sverige.
Det der skal på depot. Malerierne skal tilbage til MoMA.
Skal åbnes af min sekretær, Hanna, i tilfælde af min død.
Jeg har skrevet disse optegnelser gennem hele mit liv -
- uden tanke for, at nogen andre skulle læse dem.
Men nu, med den seneste tids hændelser og alt, -
- som er blevet sagt og skrevet om mig, er det anderledes.
Disse optegnelser er det eneste sande portræt af mig.
En slags hvidbog om en overenskomst -
- mellem mig selv og Gud.
Skal åbnes af min sekretær Hanna i tilfælde af min død.
Tre måneder efter sin død -
- blev Dag Hammarskjöld tildelt Nobels Fredspris.
Flystyrtet blev efterforsket to gange i 1961 af Rhodesias myndigheder.
De konkluderede, at flystyrtet skyldtes pilotfejl.
I september 2017, 56 år efter flystyrtet, -
- konkluderede en FN-efterforskning, at der var mange beviser for, -
- at flystyrtet i Ndola skyldtes et andet fly.
I al den tid har USA og Storbritannien afvist -
- at åbne flere af deres arkiver, -
- som kunne indeholde oplysninger om begivenhederne i Ndola.
I 1963 blev de katangesiske tropper fordrevet af FN.
Congo blev dermed genforenet, og Moïse Tshombe gik i eksil i 1965.
Efter Dag Hammarskjölds død blev hans dagbog fundet.
Digtene og de åndelige refleksioner i den viste et intenst indre liv, -
- som ellers ikke kendtes af offentligheden.
Hans bog "Vejmærker" udkom i 1963.
Den købes og læses stadig overalt på kloden.
Det var et bedrøvet Stockholm, vi mødte i dag.
Sjældent har en nyhed vakt en sådan sorg og uro.
Kl. 18 blev der afholdt et minuts stilhed -
- for det svenske folks store landsmand.
Ikke bare Stockholm, men hele Sverige, står stille.
Oversættelse: Jesper Buhl Scandinavian Text Service